Ilmeen Nuorisoseuran
RETKI ILMEELLE JA 
KONEVITSAN LUOSTARIIN
su – ma 15. -16.6.2008

AJOREITTI

	03.00 Juva, linja-autoasema
	03.30 Sulkava , linja-autoasema
	04.30 Ruokolahti, Käringin tiehaara

05.00 Vuoksenniskan tori
05.10 Keskusliikenneasema
05.20 Olavinkatu / Valtionhotelli 
	(-> Rajapatsas) -> Svetogorsk

Rajan ylitys Pelkolan kautta Svetogorskiin, jossa lyhyt ostosaika. Svetogorskista Ilmeelle mennään Räisälän ja Käkisalmen kautta, koska Ylikuunusta Ilmeelle menevä tie ei ole isolla autolla ajokuntoinen. Perillä oloon jää aikaa n. 5 tuntia menomatkaan kuluvasta ajasta riippuen. Paluumatkalle lähtöaika sovitaan ennen autosta poistumista Ilmeellä. Kirkonmäellä vietetään pieni muistohetki sankarihaudoilla heti perille päästyä sekä nautitaan voileipäkahvit ennen kuin hajaannutaan kotikyliin. Kuljetus bussilla pääteitten varteen hyville kääntöpaikoille saakka tarpeen mukaan esim. Koskenkylä, Hynnilä ja Keskikylä keliolosuhteista riippuen. Kuljetusreitistä sovitaan menomatkan aikana. Yleensä on käytettävissä paikalle ilmestyviä paikallisia henkilöautoja, joille jokainen maksaa itse. Autojen saamista ei voi taata, vaikka lähetänkin etukäteen pyynnön. Voileipäkahvi on kirkon pihapiirissä ennen paluumatkalle lähtöä. 
Rajan pinnassa oleviin kyliin ei ole enää pääsyä, mutta viime kesänä pääsimme niihin paikkoihin, jotka eivät ole piikkilanka-aidan takana. Rajavyöhykelupa anotaan kaikille ilmoittautuneille ja siitä syystä kaikkien on toimitettava passikopiot, vakuutustodistukset (jos on oma) sekä kopio omasta viisumista viimeistään 25.4. mennessä Liisa Välikedolle. 

Paluumatkalla on yöpyminen Antti Musakan omistamassa Pyhäjärven Lomarannassa, jossa meille on varattu päivällinen ja sauna. Uikkarit mukaan, koska siellä on hyvä ranta ja puhdas vesi Lomakylässä on oma kaivo, joten siellä voi käyttää kraanavettäkin. Muualla suosittelen vain pullotettua vettä. Aamiaisen jälkeen suuntaamme Antin opastuksella matkan kohti Sortanlahtea, josta meillä on laivakuljetus n. 6 km:n päässä olevaan Konevitsan Luostariin. Sieltä palattuamme käymme vielä majapaikassa keittoaterialla, jonka jälkeen suuntamme kohti Käkisalmea, jossa ostosaikaa 1 - 1½ tuntia lähtöajasta riippuen.  Keitämme vielä yhdet kahvit matkalla.

Luostarissa käyntiä varten kaikilla pitää olla olkapäät ja polvet peittävä vaatetus. Naisilla pitää olla huivi ja mielellään hame. Luostarisaarella on alkoholin käyttökielto, joka tulee huomioida jo aamusta alkaen. Siellä voi tehdä ostoksia kirkon myymälässä ja siellä toimii myös kahvila. Mikäli ei aio kierrellä luostarin alueella, on sataman vieressä hyvä hiekkaranta, jossa voi uida. Uima-asu pakollinen. 

Matkalta on mahdollisuus tuoda normaalit tullivapaat tuliaiset. Rajan ylitys Svetogorskin/Pelkolan kautta. 

MATKAN KUSTANNUKSET

185,- €/henkilö*, omalla vakuutuksella 179,50 €. jolloin vakuutustodistus toimitettava. Jos on oma viisumi, matkan hinta on 139,- €. sisältää vakuutusvähennyksen. *Hintaan sisältyy: ryhmäviisumi, Venäjän lakisääteinen matkavakuutus (ei peruutusturvaa, hoitokulut 35.000 €, tapaturmainen kuolema 5.000 €), bussimatka, yöpyminen, ruokailut, kahvit, rajavyöhykelupa sekä kulut rajantakaisista järjestelyistä.

ILMOITTAUTUMISET viimeistään 25.4.2008 mennessä Liisa Väliketo, yhteystiedot alla.

Ilmoittautumisen yhteydessä ilmoitettava: sukunimi, etunimi, syntymäaika, syntymäpaikka, voimassa olevan passin numero, osoite, puhelinnumero, mistä tulee kyytiin ja mahdollinen erikoisruokavalio sekä kenen kanssa majoittuu. Huonekoot 2 - 4 henkeä. 

Max. 50 ensin ilmoittautunutta pääsee mukaan! 

Matka-asiakirjat 

Lisäksi kaikkien on toimitettava kopio voimassa olevan passin kuva-aukeamasta sekä omalla vakuutuksella matkustavien vakuutustodistus tai kopio vakuutuskortin molemmilta puolilta ja omalla viisumilla matkustavien viisumikopio 25.4. mennessä Liisa Välikedolle. 
Passin on oltava voimassa 6 kk matkan jälkeen.

Maksu 

Ilmeen Nuorisoseura, EKOP, Vuoksenniska, tilinumero 540201-214777

eräpäivä 31.5.2008 mennessä.

Tilisiirtolomakkeen tiedonantoja-osassa mainittava matkalle lähtijän / lähtijöiden nimet. 
Erillistä laskua ei lähetetä.

Matkalle mukaan :

Matkalle on otettava mukaan voimassa oleva passi, vakuutuskortti, mikäli on oma matkavakuutus, omat lääkkeet, juotavaa ja tarpeen mukaan välipalaa sekä erikoisruokavalion mukaiset eväät, mikäli ruokavalio ei ole kohtuudella toteutettavissa. Ottakaa rahat mukaan mieluummin pienempinä seteleinä! Ruplia kannattaa varata matkalle lähtiessä tai vaihtaa rajalla virallisissa vaihtopisteissä esim. tullissa. Rahanvaihto tai alkoholin osto katukaupasta on vaarallista puuhaa! Paikallisille autonkuljettajille voi joutua maksamaan ruplina, osa ottaa maksun euroina. Kauppaostokset joutuu yleensä maksamaan ruplina.  Ilmeellä olevan kaupan aukioloajat tuntuvat olevan satunnaisia. Postitoimisto, josta voi ostaa kortteja ja postittaa ne, toimi ainakin viime kesänä Osuuskaupan yläkerrassa, kulku takaoven kautta. Paikallisista olosuhteista ja uusista rajavyöhykemääräyksistä johtuvat muutokset ohjelmaan ovat mahdollisia, jotka tosin pyritään minimoimaan riittävillä matka-asiakirjoilla.

Matka järjestelyt 

Vastuullinen matkanjärjestäjä Pohjolan Matka
Rekisteröity valmismatkan järjestäjä (3630/00 Mj/Mv)
ALV-rek./Y-tunnus 0545326-0, kotipaikka Kuopio
Ilmeen Nuorisoseuran puolesta matkanjohtajana toimii Liisa Väliketo. Kuljettajana toimii vankan Venäjän kuljetuskokemuksen omaavat kuljettajat Pohjolan Matkasta.

Peruutukset :

Peruutuksissa toimitaan valmismatkaehtojen kohdan 4 mukaisesti:

Ilman erityistä syytä tapahtuvissa peruutuksissa vastuullinen matkanjärjestäjä noudattaa Yleisten valmismatkaehtojen kohtaa 4:

-	yli 45 vrk ennen matkaa peruutus kuluitta
-	44 - 30 vrk ennen matkaa peruutuskulut 25 % matkan hinnasta
-	29 - 5 vrk ennen matkaa peruutuskulut 50 % matkan hinnasta
-	4 - 2 vrk ennen matkaa peruutuskulut 75 % matkan hinnasta
-	myöhemmin kuin 48 tuntia ennen matkaa peruutuskulut 100 % matkan hinnasta. Samaa käytäntöä sovelletaan myös tilattuihin peruuttamattomiin ja käyttämättömiin paikkoihin.

Jos matkustajaa kohtaa odottamaton ja vakava tapahtuma hänellä on Valmismatkalain 15 §:n 1 mom. 3 kohdan ja Yleisten valmismatkaehtojen 5.1. kohdan mukainen oikeus peruuttaa matka, noudatamme näissä peruutuksissa yleensä Yleisten valmismatkaehtojen peruutusehtoja.

HUOM! Lääkärintodistus ei oikeuta kuluttomaan matkan peruutukseen. Lääkärintodistuksella peruuntuneista matkoista perimme toimistokuluja 34 euroa. Mahdollisia sairastapauksia varten suosittelemme ottamaan peruutusturvan sisältävän matkavakuutuksen, joka korvaa vakuutustyypistä riippuen esim. omasta tai lähiomaisen sairastumisesta aiheutuvat kulut. 

Ilmoitathan mahdollisesta esteestä viipymättä, koska ajoissa peruutetulle paikalle on mahdollisuus jonkin toisen halukkaan päästä mukaan.

*****

Avustustavaroiden vienti busseissa on hankaloitunut entisistä ajoista, mutta matkalaukkuihin tai kasseihin voi ottaa ”tuliaisia ja lahjoja”, ei avustuksia, Ilmeelle vietäväksi. Ne annetaan jaettavaksi kaupan luona kuten viime kesänäkin tai suoraan omiin ystäväperheisiin.

ILMEEN NUORISOSEURA r.y.

Liisa Väliketo, pj. 

puh	05-4333187
gsm	0400-842161 
posti	Sitojankuja 13
55700 Imatra
e-mail	liisa.valiketo@pp.inet.fi